**СЪГЛАСУВАТЕЛНА ТАБЛИЦА**

**ЗА ОТРАЗЯВАНЕ НА СТАНОВИЩАТА НА ЧЛЕНОВЕТЕ НА КОМИТЕТА ЗА НАБЛЮДЕНИЕ НА ОПЕРАТИВНА ПРОГРАМА „ДОБРО УПРАВЛЕНИЕ“ (КН НА ОПДУ) ПО ПРЕДЛОЖЕНИЕ, ОТПРАВЕНО ЧРЕЗ ПРОЦЕДУРА ЗА НЕПРИСЪСТВЕНО ПРИЕМАНЕ НА РЕШЕНИЕ, ИНИЦИИРАНА НА 14.01.2020 Г.**

|  |  |  |  |
| --- | --- | --- | --- |
| ***№*** | ***Член на КН на ОПДУ, длъжност*** | ***Предложение*** | ***Становище на УО на ОПДУ*** |
| 1. | Миглена Тачева  *Директор на Националния институт на правосъдието* | Предложена редакция „На основание чл. 11, ал. 1, т. 1 и **т. 2** от Постановление № 79 на МС от 10.04.2014 г., чл. 26, ал. 8, т. 1 от Постановление № 162 на МС от 05.07.2016 г. и чл. 3, т. 1 и 2 и чл. 21 от Вътрешните правила за работа на Комитета за наблюдение на Оперативна програма „Добро управление“ (КН на ОПДУ), Комитетът за наблюдение на ОПДУ реши:….“  Съображенията за това са следните:  В чл. 11, ал. 1 от Постановление № 79 на МС от 10.04.2014 г. за създаване на комитети за наблюдение на Споразумение за партньорство на Република България и на програмите, съфинансирани от ЕСИФ, за програмен период 2014-2020 са уредени функциите на Комитетите за наблюдение на всяка една програма. Под т. 1 и т. 2 е посочено, че Комитетът разглежда и одобрява предложения от Ръководителя на УО на съответната програма методология и критерии за подбор на операции, както и последващи изменения и допълнения в тях, както и съгласува по предложение на РУО индикативната работна програма, както и последващи изменения в нея.  Видно от приложения проект на решение, Комитетът за наблюдение на ОПДУ следва да одобри две точки, както следва:   1. Предложеното от ръководителя на управляващия орган на ОПДУ първо изменение на ИГРП на ОПДУ за 2020 г. 2. Критерии за подбор на операции по процедура чрез директно предоставяне на безвъзмездна финансова помощ „Разработка и внедряване в съдебната система на софтуер за ускорено създаване и възпроизвеждане на актове и други документи чрез диктовка и автоматично конвертиране на гласов запис в текст (voice-to-text) и съпътстващи системи за обработка“ по ПО 3.   При преглед на представения за съгласуване проект на решение, се установява посочване на правно основание за одобряване само в частта на т. 2 от Решението, касаещо приемането на критерии за подбор на операции. По отношение на т. 1 от Решението, а именно предложеното от ръководителя на управляващия орган на ОПДУ първо изменение на ИГРП на ОПДУ за 2020 г., липсва посочване на разпоредбата на чл. 11, ал. 1, т. 2 от ПМС № 79/10.04.2014 г.  Считам че отразяването на предложеното допълнение ще приведе решението на Комитета за наблюдение на Оперативна програма „Добро управление“ в съответствие с изискванията на чл. 59 от АПК. | ***Приема се.***  Техническата корекция е отразена в текста на Решението. |
| 2. | доц. д-р Ана Джумалиева  *Председател на КЗД* | Във връзка с направено предложение до членовете на Комитета за наблюдение на Оперативна програма „Добро управление“ по Единадесетата процедура за неприсъствено приемане на КН ОПДУ, относно Проект на Критерии за подбор на операции по Процедура „Разработка и внедряване в съдебната система на софтуер за ускорено създаване и възпроизвеждане на актове и други документи чрез диктовка и автоматично конвертиране на гласов запис в текст (voice-to-text) и съпътстващи системи за обработка“ по ПО 3 на ОПДУ и предложениe за изменение на ИГРП на ОПДУ за 2020 г. (включване на нова процедура), Комисия за защита от дискриминация предлага КЗД да бъде включена като конкретен бенефициент по процедурата за финансиране.  Комисия за защита от дискриминация е нeзависим специализиран държавен орган за предотвратяване на дискриминация, защита от дискриминация и осигуряване равенство на възможностите. С оглед независимостта на органа както и факта и спецификата му на квазисъдебен орган, същият не се отнася към нито една от трите вида власти: законодателна, изпълнителна и съдебна.  Изразяваме нашето предложение Комисия за защита от дискриминация да бъде включена като бенефициент във връзка с разработване на продукт на софтуер за ускорено създаване и възпроизвеждане на актове и други документи чрез диктовка и автоматично конвертиране на гласов запис в текст (voice-to-text) и съпътстващи системи за обработка“, който да бъде съобразен със специфичната дейност на единствения по рода си орган по равнопоставеност и същият да бъде финансиран по Оперативна програма „Добро управление“. Предлагаме този продукт да бъде отделен и финансиран по програмата от тези, които са предназначени за останалите ведомства.  Причините за това са комплексни.  Комисията за защита от дискриминация не разполага с нарочен, допълнителен финансов ресурс за реализиране на софтуер (voice-to-text), но в дейността си като квазисъдебен административен орган е оторизирана да приема и разглежда жалби и сигнали относно евентуални прояви на пряка и непряка дискриминация, преследване, подбуждане, расова сегрегация, тормоз и други форми на неравно третиране. В провежданите по образувани пред КЗД преписки, членовете на Комисията разпределени в заседателни състави, участват в открити заседания, които са публични, водят се стенографки протоколи, както и звукозаписи, като след снемането им същите са неразделна част от кориците на преписката.  Възможността Комисия за защита от дискриминация да участва в процедурата за създаване на специално разработен софтуер, който да бъде съобразен със спецификата на дейността на органа по равнопоставеност ще доведе до улесняване процеса на работа, а целта е една работа в името на гражданите потърсили защита на своите права. Средствата които биха били достатъчни за изработване на качествен продукт необходим за дейността на КЗД по първоначални данни възлиза на 500 000 лева (петстотин хиляди лева). | ***Не се приема.***  Процедурата е предложена в изпълнение на мярка 54 „Въвеждане в експлоатация и бъдещо развитие на ЕИСС и разработване и/или интегриране на нови функционалности в нея, ресурсно обезпечаване на нейното функциониране и на съдилищата с необходимите технически средства и системен софтуер за реализиране на е-правосъдие, както и други проекти, свързани с основните цели на стратегията за въвеждане на електронно управление и електронно правосъдие – информационни системи, софтуер, функционалности и др.“ от Актуализирана Пътна карта за изпълнение на Актуализираната стратегия за развитие на електронното управление в Република България 2019-2023 г. (ПКЕУ), по инициатива на ВСС. ПКЕУ не предвижда КЗД като организация, отговорна за изпълнението на цитираната мярка. Съгласно предвиденото в ПКЕУ, организацията, отговорна за изпълнението на мярка 54 е ВСС.  В административния договор за предоставяне на безвъзмездна финансова помощ по процедурата, УО на ОПДУ ще предвиди следните изисквания към бенефициента ВСС:   * да осигури и гарантира възможност разработения по проекта софтуер да се използва и адаптира за нуждите на други държавни органи и администрации; * да предоставя безвъзмездно разработения по проекта софтуер на други държавни органи и администрации при поискване от тяхна страна, за ползване на продукта и адаптиране към техните нужди при необходимост.   В допълнение в Критериите за подбор на операции е включено изискване проектът задължително се изпълнява при спазване на ***[Предварителни условия за допустимост на проекти за е-управление по ОПДУ](https://www.eufunds.bg/sites/default/files/2018-11/_%D0%9F%D1%80%D0%B5%D0%B4%D0%B2%D0%B0%D1%80%D0%B8%D1%82%D0%B5%D0%BB%D0%BD%D0%B8_%D1%83%D1%81%D0%BB%D0%BE%D0%B2%D0%B8%D1%8F_%D0%B7%D0%B0_%D0%B4%D0%BE%D0%BF%D1%83%D1%81%D1%82%D0%B8%D0%BC%D0%BE%D1%81%D1%82_%D0%BD%D0%B0_%D0%BF%D1%80%D0%BE%D0%B5%D0%BA%D1%82%D0%B8.pdf_.pdf)***, които ще бъдат част от Насоките за кандидатстване. |
| 3. | *Становище от ГД „Трудова заетост, социални въпроси и приобщаване” на Европейската комисия[[1]](#footnote-1)* | * Оценяваме факта, че УО предостави детайлна информация във връзка с предлаганите мерки, в т.ч. финансова обосновка; * Препоръчваме да се въведат конкретни индикатори за резултатите от операцията – например лица в съдебната система, използващи инструмента V2T, който вече е остойностен в обосновката и официалната кореспонденция – 4114 от 6289 потенциални потребители в съдебната система. Също така е препоръчително да се въведе индикатор за това как този инструмент ще съкрати продължителността на някои процеси в съдебната система, както и да се поставят целеви стойности за включените индикатори за продукт и за резултат. * В обосновката се споменава, че веднъж разработеният V2T инструмент / продукт може лесно да се използва във всички държавни и общински институции / администрации. Какви последващи действия са предвидени, за да бъде въведен V2T към други администрации? Реакциите на Комитета за наблюдение и по време на писмената процедура ясно показват интерес от страна на други администрации. Има ли друга планирана мярка, която предвижда въвеждането на инструмента в други администрации? Как ще бъде осигурена адаптивността с други администрации? * Тъй като предложеният бюджет беше оптимизиран (някои дейности и елементи бяха премахнати), първоначалната стойност остана. Отговорност на Управляващия орган е правилно да оцени приложимостта на бюджета и да следи, че доброто финансово управление е гарантирано по време на подбора и изпълнението. | ***Всички препоръки и предложения се приемат по принцип:***   * В критериите за подбор на операции е добавен следният специфичен за процедурата индикатор: „Брой потребители (магистрати и съдебни служители), използващи софтуера за ускорено създаване и възпроизвеждане на актове и други документи чрез диктовка и автоматично конвертиране на гласов запис в текст (voice-to-text) в края на проекта“. На база на предварителен анализ, направен от ВСС в Насоките за кандидатстване по процедурата ще бъде определена минималната целева стойност на този индикатор – 2147. * В административния договор за предоставяне на безвъзмездна финансова помощ по процедурата, УО на ОПДУ ще предвиди следните изисквания към бенефициента ВСС: * да осигури и гарантира възможност разработения по проекта софтуер да се използва и адаптира за нуждите на други държавни органи и администрации; * да предоставя безвъзмездно разработения по проекта софтуер на други държавни органи и администрации при поискване от тяхна страна, за ползване на продукта и адаптиране към техните нужди при необходимост.   В допълнение в Критериите за подбор на операции е включено изискване проектът задължително се изпълнява при спазване на [***Предварителни условия за допустимост на проекти за е-управление по ОПДУ***](https://www.eufunds.bg/sites/default/files/2018-11/_%D0%9F%D1%80%D0%B5%D0%B4%D0%B2%D0%B0%D1%80%D0%B8%D1%82%D0%B5%D0%BB%D0%BD%D0%B8_%D1%83%D1%81%D0%BB%D0%BE%D0%B2%D0%B8%D1%8F_%D0%B7%D0%B0_%D0%B4%D0%BE%D0%BF%D1%83%D1%81%D1%82%D0%B8%D0%BC%D0%BE%D1%81%D1%82_%D0%BD%D0%B0_%D0%BF%D1%80%D0%BE%D0%B5%D0%BA%D1%82%D0%B8.pdf_.pdf), които ще бъдат част от Насоките за кандидатстване.  УО на ОПДУ не планира мярка за въвеждане на инструмента в други администрации и органи.   * Съответствието на разходите с принципа на добро финансово управление се проследява на етап оценка на проектното предложение. Към Формуляра за кандидатстване Кандидатът прилага Финансова обосновка на бюджета на проекта, в която се посочват: * начинът, по който е определена прогнозната стойност на конкретния разход. В случай, че разходът е формиран от отделни елементи, кандидатът следва да ги посочи и да опише начина на изчисление на общата стойност, като представи план-сметка (количества и прогнозни единични цени). * подходящи източници на информация, въз основа на които са определени прогнозните стойности на разходите или на отделните им елементи, като използва някоя от следните възможности: * договор за доставки, услуги или дейности, сключен от кандидата или друг възложител по чл. 5, ал. 2 от ЗОП; * фактури и документи за извършени плащания от кандидата за услуги или доставки, в случай че плащанията не са извършени въз основа на сключени договори; * запитване от кандидата до потенциален/ни доставчик/ци или изпълнител/и и получена оферта; * хипервръзка (линк) към интернет страница на потенциален доставчик/изпълнител, съдържаща информация за цената на съответната услуга/продукт; * експертен анализ или официално становище, предоставени от държавни институции/съсловни организации/асоциации, извършващи услуги или изпълняващи дейности, аналогични или сходни на заложените в проекта, съдържащи информация за стойността на аналогични или сходни доставки, услуги и дейности. Този начин се прилага в случай, че посочените по-горе начини за обосновка на планираните разходи са неприложими. |
| 4. | Добринка Кръстева  *Началник на отдел „Наблюдение и анализ“*  *Дирекция „Централно координационно звено“*  *Администрация на Министерския съвет* | По повод на постъпилите предложения за Проект на Критерии за подбор на операции по Процедура „Разработка и внедряване в съдебната система на софтуер за ускорено създаване и възпроизвеждане на актове и други документи чрез диктовка и автоматично конвертиране на гласов запис в текст (voice-to-text) и съпътстващи системи за обработка“ по ПО 3 на ОПДУ и изменение на ИГРП на ОПДУ за 2020 г. чрез включване на нова процедура, бихме искали да Ви обърнем внимание върху следното:  Проличава стремеж да се подходи  по-рационално като се предлага проект, който да не бъде лимитиран само до органите на съдебната власт и до специфичната й лингвистика. В обосновката на Критериите за подбор на операции по процедурата се посочва, че тъй като в обхвата на работата на правосъдната система се включват теми от всички сфери на обществения живот, софтуерният продукт, който ще бъде разработен в рамките на проекта, ще е годен да се използва от всички държавни и общински институции и лица. Също така в кореспонденцията си ВСС уверяват, че разработеният софтуер би могъл да се ползва и от МВР и ДАНС.  С оглед прилагане на този по-рационален подход и в подкрепа на изложените аргументи и от Комисията за защита от дискриминация, Централното координационно звено също препоръчва като отчита спецификите на ЕИСС софтуерът да бъде разработен така, че да бъде достъпен за ползване и от останалите контролни институции в тези сфера, а не да се ограничава само до ВСС. Това не само би допринесло за ефективното и ефикасно въвеждане на инструменти на електронно правосъдие и дигитализация в съдебната система, но би осигурило и мултиплициращ ефект в структурите на държавната администрация. | ***Приема се.***  В административния договор за предоставяне на безвъзмездна финансова помощ по процедурата, УО на ОПДУ ще предвиди следните изисквания към бенефициента ВСС:   * да осигури и гарантира възможност разработения по проекта софтуер да се използва и адаптира за нуждите на други държавни органи и администрации; * да предоставя безвъзмездно разработения по проекта софтуер на други държавни органи и администрации при поискване от тяхна страна, за ползване на продукта и адаптиране към техните нужди при необходимост.   В допълнение в Критериите за подбор на операции е включено изискване проектът задължително се изпълнява при спазване на [***Предварителни условия за допустимост на проекти за е-управление по ОПДУ***](https://www.eufunds.bg/sites/default/files/2018-11/_%D0%9F%D1%80%D0%B5%D0%B4%D0%B2%D0%B0%D1%80%D0%B8%D1%82%D0%B5%D0%BB%D0%BD%D0%B8_%D1%83%D1%81%D0%BB%D0%BE%D0%B2%D0%B8%D1%8F_%D0%B7%D0%B0_%D0%B4%D0%BE%D0%BF%D1%83%D1%81%D1%82%D0%B8%D0%BC%D0%BE%D1%81%D1%82_%D0%BD%D0%B0_%D0%BF%D1%80%D0%BE%D0%B5%D0%BA%D1%82%D0%B8.pdf_.pdf), които ще бъдат част от Насоките за кандидатстване. |

1. *Коментарите на ГД „Трудова заетост, социални въпроси и приобщаване” на Европейската комисия са получени на английски и са преведени от УО* [↑](#footnote-ref-1)